เจ็บตรงรูทวารหนักอะค่ะ เป็นคนถ่ายบ่อยอยู่เเล้วเวลาถ่ายของเสร็จก็ถ่าย 2-3วันอุจจะระเเข็งเจ็บรูทวาร พอมันอุจจะระซ้ำก็ยิ่งเจ็บเข้าไปอีก มีวิธีรักษาไหมคะ ไม่เเน่ใจตัวเองเป็นริสีดวงหรือป่าว เวลาขมิบรูก็เจ็บจับก็เจ็บค่ะมี ยาเเนะนำไหมคะ
สวัสดีค่ะ อาการเจ็บบริเวณรูทวารหลังการขับถ่ายนั้น อาจจะมีสาเหตุมาจาก ริดสีดวงทวารหนัก ซึ่งเป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก เจ็บปวดเวลาถ่ายอุจจาระได้ สาเหตุอื่นๆเช่น การมีฝีทวารหนัก แผลปริทวารหนัก มีโรคผิวหนังบริเวณเยื่อบุทวารหนักเช่นเริม หูดหงอนไก่ ทำให้เจ็บหรือระคายเคืองได้จากที่กล่าวมานั้น อาจจะนึกถึงภาวะริดสีดวงทวารหนักได้มากที่สุด ซึ่งสัมพันธ์กับภาวะการเบ่งถ่ายอุจจาระหรือท้องผูกด้วยได้ในเบื้องต้น ควรปรับพฤติกรรมโดยลดปัจจัยที่มีผลต่อการเกิดริดสีดวง ให้รับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระ การใช้ยารักษาริดสีดวงทวารหนักควรใช้ภายใต้การดูแลของแพทย์ควรไปพบแพทย์ถ้ายังมีอาการเจ็บปวดเป็นมากขึ้นเรื่อยๆ มีเลือดปนกับอุจจาระมาก ปวดเบ่งเยอะ น้ำหนักลด ลักษณะอุจจาระเปลี่ยนแปลง